CELEX: 62015CN0529
Language: fi
Date: 2015-10-07 00:00:00
Title: Asia C-529/15: Ennakkoratkaisupyyntö, jonka Verwaltungsgerichtshof (Itävalta) on esittänyt 7.10.2015 – Gert Folk v. Unabhängiger Verwaltungssenat für die Steiermark

7.12.2015   
            
            
               FI
            
            
               Euroopan unionin virallinen lehti
            
            
               C 406/27
            
         Ennakkoratkaisupyyntö, jonka Verwaltungsgerichtshof (Itävalta) on esittänyt 7.10.2015 – Gert Folk v. Unabhängiger Verwaltungssenat für die Steiermark
   (Asia C-529/15)
   (2015/C 406/27)
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Verwaltungsgerichtshof
   
      Pääasian asianosaiset
   
   
      Valittaja: Gert Folk
   
      Vastapuoli: Unabhängiger Verwaltungssenat für die Steiermark
   
      Ennakkoratkaisukysymykset
   
   
               1)
            
            
               Sovelletaanko ympäristövastuusta ympäristövahinkojen ehkäisemisen ja korjaamisen osalta 21.4.2004 annettua Euroopan parlamentin ja neuvoston direktiiviä 2004/35/EY (1), sellaisena kuin se on muutettuna 15.3.2006 annetulla Euroopan parlamentin ja neuvoston direktiivillä 2006/21/EY ja 23.4.2009 annetulla Euroopan parlamentin ja neuvoston direktiivillä 2009/31/EY (EUVL L 140, 5.6.2009, s. 114) (ympäristövastuudirektiivi), myös vahinkoihin, jotka tosin ilmenevät myös ympäristövastuudirektiivin 19 artiklan 1 kohdassa mainitun päivämäärän jälkeen mutta jotka johtuvat ennen tätä päivämäärää hyväksytystä ja käyttöön otetusta laitoksesta (vesivoimalaitos) ja jotka vesioikeudellinen lupa kattaa?
            
         
               2)
            
            
               Onko ympäristövastuudirektiivi, erityisesti sen 12 ja 13 artikla, esteenä kansalliselle säännökselle, jossa evätään kalastukseen oikeutetuilta oikeus ympäristövastuudirektiivin 13 artiklassa tarkoitetun sellaisen muutoksenhakumenettelyn vireille, joka koskee kyseisen direktiivin 2 artiklan 1 alakohdan b alakohdassa tarkoitettua ympäristövahinkoa?
            
         
               3)
            
            
               Onko ympäristövastuudirektiivi, erityisesti sen 2 artiklan 1 alakohdan b alakohta, esteenä kansalliselle säännökselle, jossa ympäristövahingon käsitteen ulkopuolelle jätetään vahinko, joka vaikuttaa huomattavan haitallisesti kyseessä olevien vesien ekologiseen, kemialliseen tai määrälliseen tilaan tai ekologiseen potentiaaliin, jos vahinko on kansalliseen säännökseen perustuvan luvan kattama?
            
         
               4)
            
            
               Jos kolmanteen kysymykseen vastataan myöntävästi:
            
         Onko tapauksissa, joissa kansallisten säännösten mukaisesti myönnetyn luvan yhteydessä ei ole tutkittu direktiivin 2000/60/EY 4 artiklan 7 kohdan (tai sen kansallisen täytäntöönpanotoimen) mukaisia kriteerejä, sitä kysymystä tarkasteltaessa, onko kyseessä ympäristövastuudirektiivin 2 artiklan 1 alakohdan b alakohdassa tarkoitettu ympäristövahinko, sovellettava välittömästi direktiivin 2000/60/EY 4 artiklan 7 kohtaa ja tutkittava, täyttyvätkö tässä säännöksessä säädetyt edellytykset?
   
      (1)  EUVL L 143, 30.4.2004, s. 56, sellaisena kuin se on muutettuna kaivannaisteollisuuden jätehuollosta ja direktiivin 2004/35/EY muuttamisesta – Euroopan parlamentin, neuvoston ja komission julistus, 15.3.2006 annetulla Euroopan parlamentin ja neuvoston direktiivillä 2006/21/EY (EUVL L 102, s. 15) sekä hiilidioksidin geologisesta varastoinnista ja neuvoston direktiivin 85/337/ETY sekä Euroopan parlamentin ja neuvoston direktiivien 2000/60/EY, 2001/80/EY, 2004/35/EY, 2006/12/EY ja 2008/1/EY ja asetuksen (EY) N:o 1013/2006 muuttamisesta 23.4.2009 annetulla Euroopan parlamentin ja neuvoston direktiivillä 2009/31/EY (EUVL L 140, s. 114).